মহান এই দিবস উপলক্ষে চট্টগ্রাম সিটি কর্পোরেশনের নগর ভবনে আলোকায়নের ব্যবস্থা করা হয়। এছাড়াও সকালে নগরীর পূর্ব বাকলিয়াস্থ কর্ণফুলী সেতু সংলগ্ন চট্টগ্রাম সিটি কর্পোরেশনের নবনির্মিত স্টেডিয়ামে চট্টগ্রাম সিটি কর্পোরেশন পরিচালিত শিক্ষা প্রতিষ্ঠানের ছাত্র-ছাত্রীদের অংশগ্রহণে এক মনোজ্ঞ কুচকাওয়াজ ও ডিসপ্লে আয়োজন করা হয়। মেয়র মোহাম্মদ মনজুর আলম এতে প্রধান অতিথি হিসেবে উপস্থিত থেকে কুচকাওয়াজের সালাম গ্রহন করেন। অনুষ্ঠানে সভাপতিত্ব করেন সমাজ কল্যাণ স্ট্যান্ডিং কমিটির সভাপতি কাউন্সিলর হাজী মোহাম্মদ জাহাঙ্গীর আলম চৌধুরী। সিটি কর্পোরেশন পরিচালিত স্কুল- কলেজের স্কাউট, গাইড, রোভার ,রেঞ্জার, কাবসহ ৭০টি শিক্ষা প্রতিষ্ঠানের ছাত্র- ছাত্রীরা অনুষ্ঠানে অংশ নেয়। সভার প্রারম্ভে জাতীয় পতাকা উত্তোলনের মধ্য দিয়ে অনুষ্ঠানের কার্যক্রম শুরু হয়। সিটি মেয়র আলহাজ্ব মোহাম্মদ মনজুর আলম জাতীয় পতাকা এবং প্রধান নির্বাহী কর্মকর্তা কাজী মোহাম্মদ শফিউল আলম কর্পোরেশনের পতাকা উত্তোলন করেন। এ সময় মেয়রের সাথে কাউন্সিলর ও প্যানেল মেয়র লায়ন মোহাম্মদ হোসেন, কাউন্সিলর জাহাঙ্গীর আলম চৌধুরী, হাজী নুরুল হক, মোহাম্মদ ইসমাইল, মহিলা কাউন্সিলর শাহেদা কাসেম সাথী, সচিব রশিদ আহমদ,প্রধান শিক্ষা কর্মকর্তা অধ্যাপক মুহাম্মদ শহীদুল্লাহ, তত্ত্বাবধায়ক প্রকৌশলী এয়াকুব নবী সহ অন্যরা উপস্থিত ছিলেন। সিটি মেয়র আলহাজ্ব মোহাম্মদ মনজুর আলম ছাত্র-ছাত্রীদের মনোজ্ঞ ডিস-প্লে প্রত্যক্ষ করেন এবং পরে বিজয়ীদের মাঝে পুরস্কার তুলে দেন। পুরস্কার বিতরণ অনুষ্ঠানে প্রধান অতিথির বক্তব্য রাখেন সিটি মেয়র আলহাজ্ব মোহাম্মদ মনজুর আলম। এতে সভাপতিত্ব করেন সমাজকল্যাণ ষ্ট্যান্ডিং কমিটির চেয়ারম্যান ও কাউন্সিলর জাহাঙ্গীর আলম চৌধুরী। অনুষ্ঠানে বক্তব্য রাখেন চট্টগ্রাম সিটি কর্পোরেশনের প্যানেল মেয়র লায়ন মোহাম্মদ হোসেন, কাউন্সিলর হাজী নুরুল হক, মোহাম্মদ ইসমাইল, মহিলা কাউন্সিলর শাহেদা কাসেম সাথী, মোহাম্মদ ইয়াছিন চৌধুরী আশু, কর্পোরেশনের সচিব মোহাম্মদ রশিদ আহমদ, প্রধান শিক্ষা কর্মকর্তা অধ্যাপক মুহাম্মদ শহীদুল্লাহ, মেয়রের একান্ত সচিব মো. মনজুরুল ইসলাম, তত্ত্বাবধায়ক প্রকৌশলী এয়াকুব নবী, সিটি কর্পোরেশনের পদস্থ কর্মকর্তা ও চসিক পরিচালিত শিক্ষা প্রতিষ্ঠান সমুহের শিক্ষক ও শিক্ষার্থীগন উপস্থিত ছিলেন। মহান বিজয় দিবস উপলক্ষে চট্টগ্রাম সিটি কর্পোরেশনের বিশেষ আয়োজনের মধ্যে ছিল দেশ অপেরা পরিবেশিত যাত্রাপালা গঙ্গা থেকে বুড়িগঙ্গা, নবাব সিরাজদ্দৌলা ও এই দেশ এই মাটি। যাত্রাপালাগুলি বাকলিয়াস্থ সিটি কর্পোরেশন স্টেডিয়ামে অনুষ্ঠিত হয়।